Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 505

32.B EREDMÉNYADATOK RÉSZLETEZÉSE A jelentésben a befektetési vállalkozás bevételeinek, illetve ráfordításainak és költségeinek tárgyhavi és az év elejétől halmozott forgalmi adatait kell részletezni a befektetési szolgáltatási tevékenységéből származó jövedelemtermelő képességének értékelése érdekében. Ezt a jelentés a befektetési szolgáltatási tevékenységet végző hitelintézeteknek is — az Szkr.-ben előírtak szerint — kell tölteni. Amikor a eredmény részletezéséről szóló jelentést az év végére vonatkozóan a könyvvizsgáló által ellenőrzött, és a közgyűlés által elfogadott, auditált éves beszámoló adatai alapján kell kitölteni, a tábla megnevezése mellett a felső jobb sarokban lévő kockába „A” betűt kell beírni. Az év végi auditált jelentésben a bevételekre, illetve ráfordításokra és költségekre vonatkozó a) tárgyhavi oszlopot is kell kitölteni, a b) halmozott oszlopban szerepeltetett, az év végére kialakult a befektetési szolgáltatási tevékenységéből származó eredmény adatok részletezése szerint. A befektetési szolgáltatási tevékenység szerkezete az Eredménykimutatás azonos részével és a részletezettség tartalma a befektetési vállalkozásokra vonatkozó számviteli rendeletben foglaltakkal egyezik meg. A részletező sorok kitöltése értelemszerűen a megnevezés szerint történik. A ráfordításokat, költségeket az alapértelmezésnek megfelelően nem kell negatív előjellel ellátni. Az eredménysorokat előjel helyesen kell feltüntetni, veszteség esetén a negatív előjelet ki kell tenni. A nem befektetési szolgáltatás bevételei, illetve ráfordításai sorokban kimutatott állományból külön kell feltüntetni az Épt. 7. § (2) bekezdésében meghatározott vagyonkezelési tevékenységével kapcsolatos bevételeket, illetve ráfordításokat.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes